ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007556

ขอให้แก้ไขปัญหาการย้ายเก้าอี้สำหรับนั่งรอรถโดยสารประจำทาง บริเวณ ป้ายหยุดรถโดยสารประจำทาง ตรงป้อมตำรวจจราจร สถานีตำรวจนครบาลบางโพงพาง (ป้ายหยุดรถโดยสารฯ ที่ยูเทิร์นไปศูนย์การค้าเซ็นทรัลพระราม 3) แขวงบางโพงพาง เขตยานนาวา กรุงเทพมหานคร จุดสังเกต อยู่ใต้ทางด่วนสาธุประดิษฐ์ เนื่องจากผู้ร้องแจ้งว่า จากเดิมกรุงเทพมหานครได้จัดสรรเก้าอี้ไว้สำหรับประชาชนนั่งรอรถโดยสารประจำทาง ซึ่งทำการตั้งวางเก้าอี้โดยเว้นระยะสำหรับนั่งและเดิน และอยู่ห่างไกลจากถังขยะ แต่เมื่อวันที่ 20 กุมภาพันธ์ 2566 เป็นต้นมา พบว่าทางร้านค้าได้ย้ายเก้าอี้ออกจากที่เดิม เพื่อจับจองพื้นที่ตั้งร้านขายสินค้า และจากการย้ายเก้าอี้ดังกล่าวทำให้ทางคับแคบและเดินลำบาก ประกอบกับเก้าอี้อยู่ใกล้ถังขยะมากขึ้น ซึ่งผู้ร้องและประชาชนไม่ประสงค์ที่จะนั่งใกล้กับถังขยะ พบเห็นมาประมาณ 3-4 วันแล้ว ส่งผลให้ผู้ร้องและประชาชนที่ใช้พื้นที่ดังกล่าวรอรถโดยสารประจำทาง จำนวนมากกว่า 100 คน ได้รับความเดือดร้อน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว และผู้ร้องมีความประสงค์ให้ตรวจสอบว่าสามารถตั้งร้านค้าบริเวณดังกล่าวได้หรือไม่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata